google/wiki40b huggingface dataset:
Klippan

Klippan er et tettsted i Skåne län i landskapet Skåne i Sverige. Det er Klippan kommunes administrasjonssenter. I 2010 hadde tettstedet 8 116 innbyggere.
På 1500-tallet anla Tycho Brahes onkel Steen Clausen Bille, en papirmølle ved det nærliggende Herrevad kloster. Produksjon i større skala oppsto på 1600-tallet, og Klippans forgjenger, bondebyen Åby, vokste seg stadig større. 
Klippan er kjent for sin produksjon av ull samt den brutalistiske Sankt Petri kirke. I nærheten ligger også det berømte vertshus og overnattingssted Kalle på Spången. Den skånske lokalbane Pågatåget stopper ved Klippan stasjon.
Glutaminsyre

Glutaminsyre er en av de 20 aminosyrene som er byggestener i proteiner. Glutaminsyrens salter kalles glutamater og brukes som smaksforsterkere med E-nummer E621-E628. Glutamat er også den mest utbredte eksitatoriske nevrotransmitter i pattedyrs nervesystem. I hjernen antas glutamat å være involvert i viktige funksjoner som hukommelse og læring.
Rachael Heyhoe Flint

Biografi

Heyhoe Flint var medlem av det engelske landslaget i cricket fra 1960 til 1982. Fra 1966 til 1978 var hun landslagskaptein. Hun var aktiv innen flere idretter og representerte også England i landhockey, golf og squash.
Heyhoe Flint arbeidet som journalist og kommentator på tv. I 1967 begynte hun å arbeide i Daily Telegraph. Hun ble den første kvinnelige programleder i World of Sport på ITV. 
Da Jack Hayward i 1990 kjøpte fotballklubben Wolverhampton Wanderers fikk hun jobb der og fra 1997 var hun med i styret i klubben. Sommeren 2005 ble hun utnevnt til visepresident i Wolves for sin lange innsats for klubben. 
Heyhoe Flint ble utnevnt til medlem av Order of the British Empire i 1972 og forfremmet til offiser i 2008. Hun var en av de ti første kvinnene som ble tildelt livstidsmedlemskap i MCC i 1999. I 2011 ble hun adlet som baronesse med tittelen Baroness Heyhoe Flint, of Wolverhampton in the County of West Midlands.
Høle

Tidligere kommune

Kommunen ble fradelt Strand som et eget formannskapsdistrikt i 1842. Ved fradelingen av Forsand som egen kommune 1. januar 1871 ble kommunenavnet endret ved kongelig resolusjon fra Høgsfjord til Høle. Høle hadde da 1 122 innbyggere.
1. januar 1965 ble det meste av Høle med 926 innbyggere slått sammen med Høyland og Sandnes kommuner samt det meste av Hetland kommune til den nye Sandnes kommune. Samtidig ble Oltesvik krets med 37 innbyggere overført til nye Gjesdal kommune.

Tettsted og kommunikasjoner

Høle ligger i landlige omgivelser på vestsiden av Høgsfjorden og består av grunnkretsene Bratthetland, Ims, Høle og Tengesdal. Bydelen har aktive idrettslag og en grunnskole (1.-10. klasse), Høle barne- og ungdomsskole. Denne ble grunnlagt så tidlig som i 1863, og har rundt 170 elever (2016). Skolen er den siste av to i kommunen som har nynorsk som hovedmål.
Riksvei 13 passerer bygda og fra Lauvvik, like ved Høle, går det ferge til Ryfylke. Det er to ferjeavganger i timen til Oanes og turistferje (bare sommerstid) og hurtigbåt i Lysefjorden til Lysebotn. Fra Oanes er det en kort biltur til Prekestolhytta, som er utgangspunktet for en tre timers vandring til Preikestolen. Riksvei 508 starter fra rv. 13 på Høle og går til Oltedal i Gjesdal og via andre fylkes- eller riksveier til Sandnes sentrum.
Det er bussforbindelse fra Lauvvik og Høle til Sandnes sentrum.
Kenji Haneda

Karriere

Kenji Haneda startet sin profesjonelle karriere i Kashima Antlers i 2000. Han har også spilt for Cerezo Osaka og Vissel Kobe.
Han ble tatt ut i Japans tropp til VM i fotball U-20 2001.
Sov på min arm

Sov på min arm er et musikkalbum med Carola, utgitt den 14. februar 2001. Albumet lå 4 uker på VG-lista og endte med 18.-plass som beste plassering. Albumet ble produsert av Erik Hillestad.
Structured Query Language

Historie

Den første versjonen av SQL ble utviklet hos IBM av Donald D. Chamberlin og Raymond F. Boyce tidlig på 1970-tallet. Denne versjonen som het SEQUEL var designet for å manipulere og hente data lagret i IBMs originale relasjonsdatabaseprodukt System R. Språket ble senere formelt standardisert av American National Standards Institute (ANSI) i 1986. Etterførlgende versjoner av SQL standarden har blitt utgitt som International Organization for Standardization-standarder (ISO).
Seksuell lavalder

Norge

Den norske straffeloven regulerer dette i to ulike straffebud, §§ 195 og 196. Sistnevnte forbyr seksuell omgang med personer under 16 år, mens førstnevnte straffer seksuell omgang med barn under 14 år. Derfor er maksimumsstraffen for brudd på § 195 høyere, i tillegg til at samleie gir en minimumsstraff på 3 år.
Ifølge loven (§ 196) er det ulovlig også for mindreårige å ha sex med hverandre. Hva angår straff ønsker man imidlertid å ta noe lettere på seksuell omgang mellom jevnaldrende mindreårige på samme modningsnivå når det ikke bærer preg av utnyttelse, men er et uttrykk for ungdommelig utprøving. I 2003 ble følgende lagt til i de aktuelle straffelovsparagrafer: Straff etter denne bestemmelsen kan falle bort ......dersom de som har hatt den seksuelle omgangen, er omtrent jevnbyrdige i alder og utvikling. Selv om lovens bokstav sier at straff kan bortfalle (og at straff dermed fremstår som det normale) så har praksis vært at ungdom ikke blir straffeforfulgt. Selv om sex mellom to femtenåringer normalt ikke vil medføre straff så er det altså ikke lovlig og vil kunne virke straffeskjerpende kombinert med en annen forbrytelse. F.eks. vil det virke straffeskjerpende om en femtenåring voldtar en jevnaldrende hvis offeret er under den seksuelle lavalder.
I Europa er lavalderen alt fra 13 til 18 år. I USA er den 18 år i noen stater, og 17 og 16 i andre. I noen land har lavalderen for sex mellom personer av samme kjønn vært høyere enn for mellom personer av motsatt kjønn, og noen steder også høyere for menn som har sex med menn enn for kvinner som har sex med kvinner.
Drømmestipendet

Drømmestipendet er en stipendordningen i et samarbeid mellom Norsk kulturskoleråd og Norsk Tipping. Stipendets formål er å synliggjøre kommunenes arbeid for barn og unge som holder på med kulturutøvelse.
Drømmestipendet utdeles årlig, og består av 100 stipender à 10 000 kroner - til sammen én million kroner. Nedre aldersgrense er 13 år, øvre aldersgrense er 20 år. Etablerte kunstnere kan ikke motta Drømmestipendet. Kommunene kan levere inntil sju nominasjoner hver - én i hver av kategoriene dans, musikk, sirkus, skapende skriving, teater, visuell kunst og annet. Drømmestipendet ble utdelt første gang i 2004.
Ringen kino

Saler

Kinoen har seks saler med til sammen 951 sitteplasser som fordeler seg med henholdsvis 409, 242, 71, 63, 63 og 83 sitteplasser i sal 1, 2, 3, 4, 5 og 6. Etter modell fra København har kinoen, som eneste kino i Oslo, mulighet for å sitte i toseters sofaer på bakerste rad i alle salene, med et par andre rader i noen av salene.
Sal 3 markedsføres som en «luksussal» med bevegelige skinnseter med høy seterygg og bord. Salen er tilknyttet en egen lounge som kan leies ut til diverse arrangementer.

Teknologi

Ringen kino er den første nybygde kinoen med digitale framvisere i alle saler i Norge og Norden, noe som gjør distribusjon av filmer til kinoen billigere. Filmene distribueres til de seks projektorene i kinoen via en sentral tjener. Projektorene er av type Sony 4K.
Alle salene er designet i tråd med THX-spesifikasjonene. Fire av salene har mulighet for visning av 3D-film ved bruk av RealD.
Boris Lindqvist

Karriere

Boris ble i 1957 pianist i Rock-Ragges band The Four Comets. Noen måneder senere etablerte han sitt eget band, The Jailers. På begynnelsen av 1960-tallet ble interessen for jazz vekket. Han spilte med Staffan Abeléns kvintett og var 1962-1964 medlem av Carl-Henrik Norins orkester. Fra 1964 hadde Boris et eget band, som spilte rhythm & blues og Georgie Fame. I 1966 ble Boris & Telstars dannet.
Panchkula (distrikt)

Demografi

Ved folketellingen i 2011 var det 558 890 innbyggere i distriktet, mot 468 411 i 2001. Den urbane befolkningen utgjør 54,87 % av befolkningen.
Barn i alderen 0 til 6 år utgjorde 11,70 % i 2011 mot 30,31 % i 2001. Antallet jenter i den alderen per tusen gutter er 850 i 2011 mot 828 i 2001.
Marine nationale

Personell

43 400 menn og kvinner (2010)
Sad But True

Sangtekst

Teksten er basert på en film fra 1978 kalt, Magic, og handler om frykten for å sovne om kvelden. Sangen handler som filmen, i hovedsak om en ond del av en person som prøver å ta kontroll over vedkommende.

Konsertfremførelser

Sad but True er som regel alltid en del av Metallicas konsertprogram, og har blitt spilt over 800 ganger. Sangen var også en del av Metallicas S&M-prosjekt, hvor den ble fremført av bandet akkompagnert av San Francisco-symfoniorkester og Michael Kamen.
Muschampia

Utseende

Små til middelsstore (vingespenn 25-35 millimeter), brunlige smygere med hvite eller brunhvite flekker. Arten ligner overflatisk på slekten Pyrgus men er neppe i nr slekt med denne.

Levevis

Disse artene finnes gjerne på enger. Larvene lever på planter i slekten Phlomis (leppeblomstfamilien) og på mureslekten (Potentilla, rosefamilien).

Utbredelse

Artene er utbredt i Palearktis, inkludert det sørlige Europa.
Marlin

Kjente personer med navnet

Personene i listene er ordnet kronologisk etter fødselsår.
Hugo von Hofmannsthal

Liv og virke

Hofmannsthal ble født 1874 i Wien og studerte jus fra 1892 og fra 1895 romanistikk ved Universität Wien. Han skrev tidlig dikt inspirert av Nietzsche og fikk allerede som 16-åring sine første dikt trykt under pseudonymet Loris. I de følgende årene skrev han den «dramatiske studien» Gestern (1891) og lyriske dramaer som Der Tod des Tizian (1892) og Der Thor und der Tod (1893).
Etter at  Richard Strauss i 1903 så en oppføring av Hofmannsthals teaterstykke Elektra i Berlin, foreslo han et samarbeid mellom dem, og Hofmannsthal deretter skrev libretti til Strauss' operaer Elektra (1909), Der Rosenkavalier (1911), Ariadne auf Naxos (1912), Die Frau ohne Schatten (1919), Die ägyptische Helena (1928) og Arabella (1933).
Videre skrev Hofmannsthal mysteriespillet Jedermann (1911) og lystspillene Der Schwierige (1921) og Der Unbestechliche (1923). 
Hofmannsthal grunnla festspillene i Salzburg i samarbeid med Max Reinhardt .
Hofmannsthal døde av hjerneslag 15. juli 1929, kort tid etter å ha deltatt i sønnen Franz' begravelse.
Schönbrunn

Schönbrunn-palasset (Schloss Schönbrunn) i Wien er en av de viktigste kulturskattene i Østerrike. Siden 1860-årene har det også vært en av de viktigste turistattraksjonene i Wien.

Tidlig historie

I 1569 kjøpte den tysk-romerske keiseren Maximilian II Katterburg, som lå på et stort område mellom Meidling og Hietzing, der Schönbrunns parker og bygninger ligger i dag. Han viste stor interesse for den nyetablerte zooen, Tiergarten Schönbrunn, og forsøkte å etablere et systematisk arbeide for å bevare ville dyrearter, og han etablerte også en plantasje for sjeldne og eksotiske planter.
Det nye navnet som området fikk, Schönbrunn ("vakker brønn"), stammer fra en brønn som ga vann til kongsgården i Wien. Mange medlemmer av Østerrikes kongefamilie la sommerferiene og jaktturene sine til Katterburg i det nærmeste århundret. En periode var Katterburg beleiret av tyrkerne, da ble området nesten ødelagt, og det virket umulig å restaurere palasset.

Det nye palasset

Keiser Leopold I gav arkitekt Johann Bernhard Fischer von Erlach oppdraget å designe det nye palasset. Den første skissen var et svært utopisk forslag, der han blandet ulike antikke og moderne stilarter. Hans andre skisse viste en mindre og mer realistisk bygning. Konstruksjonen startet i 1696, og etter tre år kunne den første arrangementet avholdes i den midterste delen av palasset.
Dessverre overlevde ikke så mye av det første palasset det nærmeste århundret, fordi keiseren la til og endret på både indre og ytre deler av bygningen. På ordre fra keiserinne Maria Theresa av Østerrige gjenskapte arkitekten Nicolò Pacassi Schönbrunn-palasset i rokokko-stil. På slutten av den såkalte Theresianske epoken var palasset igjen et sterkt senter i Østerrikes imperium, og for kongefamilien.
På 1800-tallet ble særlig et navn knyttet til Schönbrunn; keiser Frans Josef I. Han tilbragte det meste av livet sitt her, og døde 21. november 1916 i sitt soverom. Under hans styre ble palasset sett på som et Gesamtkunstwerk (helhetskunstverk), og gjort om i samsvar med sin historie.

Nyere historie

I januar og februar 1913 oppholdt både Hitler og Stalin seg i Wien. Begge likte å gå tur i Schönbrunn-parken - Stalin bodde i nærheten, i Schönbrunner Schlosstrasse 30 - så de kan faktisk ha gått forbi hverandre på stiene i parken.
Etter at monarkiet falt i 1918, ble republikken Østerrike eier av Schönbrunn, og åpnet bygningen som et museum for besøkende. På 1900-tallet ble palasset flere ganger brukt i forbindelse med viktige begivenheter, som møtet mellom John F. Kennedy og Nikita Khrusjtsjov i 1961. UNESCO plasserte Schönbrunn på Verdensarvlisten i 1996.
En labyrint er lagd i den store hagen. Inngangsbilletten inkluderer adgang til labyrinten og flere andre oppgaver i hagen, som et matematikkspill og en serie fontener.
Godwine

Etymologi

Navneleddet god, «gud», har opprinnelse i urgermanske *guða, «gud», eller *gôda, «god». De norrøne formene av navneleddet er guðr, goðr, goð og guð. Navneleddet vine har opprinnelse i germanske *-winiz, «venn». Den norrøne formen av leddet er vinr.
Otto Nordenskjöld

Biografi

Nordenskjöld ble filosofie kandidat ved Uppsala universitet i 1889. I 1894 ble han filosofie licentiat og promovert til filosofie doktor ved samme lærested. Samme år ble han tilknyttet universitetet som dosent i mineralogi og geologi. I 1905 ble han professor i geografi (med handelsgeografi) og etnografi ved Göteborgs högskola. I årene 1914–1923 var han prorektor, og fra 1923 rektor, ved Handelshøgskolen i Göteborg.
Otto Nordenskjöld var formann i Geografiska föreningen fra 1908, medlem av styret for Göteborgs museum 1914, for Göteborgs stadsbibliotek 1914, for Göteborgs botaniska trädgård 1918, for «Kgl. och Hvitf. stipendieinrättningen» 1919, viseformann i styret for den broströmske donasjonen for Göteborgs Sjöfartsmuseum 1919, inspektør for Arbetareinstitutet, for Mathilda Halls skola og for Kvinnliga folkskoleseminariet.
Han var æresmedlem i The Explorers Club i 1912, sammen med blant annet Fridtjof Nansen og Roald Amundsen.

Ekspedisjoner

Nordenskjöld ledet mineralogiske ekspedisjoner til Patagonia i 1890-årene og til Alaska og Klondike-området i 1898.
Fra 1901 til 1904 ledet han den svenske antarktisekspedisjonen med fartøyet «Antarctic». Ekspedisjonen besølte Falklandsøyene før skipet, under kommando av kaptein Carl Anton Larsen, satte av Nordensjölds gruppe på Snow Hill Island, en liten øy utenfor kysten av Antarktishalvøya. Nordenskjöld overvintret på øya mens «Antarctic» returnerte til Falklandsøyene. Neste sommer seilte Larsen sørover igjen for å plukke opp Nordenskjölds menn, men fartøyet frøs fast og knust av isen. Besetningen var derfor nødtvunget til å overvintre i en enkel steinhytte som de oppførte på Pauletøya. Larsen og Nordenskjöld møttes igjen omsider i Hope Bay sent i 1903, der de ble plukket opp av den argentinske korvetten ARA «Uruguay» som hadde blitt sendt til unnsetning da «Antarctic» ikke hadde vendt tilbake til Sør-Amerika året før. Til tross for de store problemene underveis, ble ekspedisjonen ansett som en vitenskapelig suksess. Ekspedisjonen hadde utforsket store deler av Graham Lands østkyst og bragte med seg verdifulle geologiske prøver og sjødyr. Nordenskjöld oppnådde varig berømmelse hjemme, men de store utgiftene etterlot ham svært gjeldstynget.
Senere utforsket Nordenskjöld Grønland i 1909 og vendte tilbake til Sør-Amerika for å forske i Chile og Peru på begynnelsen av 1920-tallet.
Aphanochroa

Utseende

Middelsstore, litt matt metallisk fargede gullbasser. Hannene mangler horn på snuten. Oversiden er fint og middels tett punktert, dekkvingene har opphøyde lengdelister og striper med tettere punktering enn de omkringliggende områdene, dessuten noen litt diffuse, grønnlige flekker.

Utbredelse

Slekten er utbredt i tropisk Afrika.
Pulchrodiboma

Levevis

Larvene lever i død ved.

Utbredelse

Arten er bare kjent fra Laos.
Etidiumbromid

Risiko

Etidiumbromide er sterkt mutagen og irriterer i kontakt med øyne, hud, slimhinner og pusterør. På grunn av sin mutagene karakter antas EtBr å være karsinogen, selv om langvarige effekter av påvirkning ikke er studert. Ingen karsinogenese er observert direkte.

Sikkerhet

Ved tillaging av stockløsninger og annen håndtering der det kan dannes støv av EtBr må avtrekk benyttes. Over lengre tidsrom eller under arbeid med konsentrerte løsninger bør dobbelt sett hansker benyttes, og den ytterste bør skiftes ved kontaminasjon. Hanskene bør være av nitril, da latex-hansker ikke beskytter tilstrekkelig.
Ved kontakt med hud eller øyne, skyll med store mengder vann. Ved inntak må lege kontaktes snarest. Søl av vandige løsninger bør absorberes, mens fast form må tørkes opp forsiktig for å unngå støv.

Elektroforesegeler

Geler som er tilsatt eller har blitt behandlet med EtBr bør behandles som spesialavfall.
Sphecomyia

Utseende (Sphecomyia vespiformis)

Store (15-18 mm), slanke, svært vepselignende blomsterfluer. På farge er de gule og svarte. Hodet er kort og bredt, fasettøynene nakne. De støter nesten sammen hos hannene men er bredt skilte hos hunnene. Antennene er festet på et framspring på panne. Hos den europeiske arten er det to innerste leddene av den mørke antennen forlenget, slik at antennen blir tydelig lengre enn resten av hodet. Det tredje leddet er ganske lite. De amerikanske artene, bortsett fra Sphecomyia vittata, har kortere antenner. Ansiktet er nesten flatt, med en bred, blankt svart stripe i midten, tett gult bestøvet på sidene. Thorax er nesten kvadratisk, svart og korthåret. Skuldrene og et par lengdestriper foran og bak er gule. Scutellum er gult med svart bakkant. Bakkroppen er avlang, svart, bakkanten av hvert ledd smalt gult. I tillegg har det andre til og med fjerde leddet brede, gule tverrflekker som nesten møtes i midten og danner et gult tverrbånd. Beina er brungule, nokså slanke. Vingene er slanke, området fra vingespissen til vingemerket er gråbrunt.

Levevis

Sphecomyia vespiformis lever i eldre blandingsskog med mange døde trær. Larven utvikler seg trolig i gadd og stubber av osp og andre løvtrær, trolig i forholdsvis tørr, morken ved. Larveutviklingen tar trolig flere år. De voksne fluene flyr i mai-september og besøker blomster.

Utbredelse

Åtte av de ni artene lever i Nord-Amerika. Den niende, Sphecomyia vespiforme, er utbredt fra Norden østover gjennom Baltikum og Russland til Stillehavet. Den er funnet noen få ganger i Sør-Norge.
Chalumeau

Chalumeau (pl. chalumeaux) er et treblåseinstrument med enkelt rørblad som var populært i seinbarokken og som rundt år 1700 ble utviklet videre til klarinett.
Chalumeau har et sylindrisk rør med sju fingerhull på oversida og et tommelhull under. Plasseringen av tonehullene gjør overblåsing umulig, og historiske instrumenter har et toneomfang på bare en stor none. På grunn av det begrensede omfanget lages det instrumenter i ulike størrelser, fra bass til sopran.
Rundt år 1700 føyde Johann Christoph Denner til et ekstra fingerhull og to klaffer, noe som økte toneomfanget til en undesim og gjorde overblåsing mulig. Med denne endringen er Denner blitt kreditert for å ha funnet opp klarinetten.
Chalumeauens klang er svakere og åpnere enn klarinettens. Tonehøyden er en oktav lavere enn en blokkfløyte av samme lengde.
Skalmeie er språklig beslektet med chalumeau, men de må ikke forveksles: skalmeien er et konisk boret dobbeltrørinstrument og forgjenger til oboen.
Jihlava (distrikt)

Jihlava Brod (tsjekkisk: Okres Havlíčkův Brod ) er et av fem distrikter (okres) i regionen Vysočina i Den tsjekkiske republikk. Distriktets hovedstad er Jihlava.
Distriktet består av 123 kommuner, herav 5 bykommuner og 7 småbyer.
Distriktet har et areal på 1,199.32 km. Innbyggertallet var 112 181 i 2012.
Teknisk Bureau

Teknisk Bureau i Stavanger ble grunnlagt 1893 av Carl Frederik Grove Kielland og Knud Zimmer. Det ble fra starten i 1893 basert på rørleggervirksomhet i forbindelse med vann- og gassforsyninger.
Elektroavdelingen kom til på et senere tidspunkt og i mange år hadde avdelingen store oppdrag innen skipsbyggingen ved Rosenberg verft, og dette var hovedgrunnen til at Sigval Bergesen d.y. gikk inn i selskapet etter krigen. Svakstrømsavdelingen ble opprettet like etter andre verdenskrig.
Ventilasjonsavdelingen har i en årrekke vært blant de største i distriktet innen ventilasjon og blikk.
Teknisk Bureau Haugesund AS, omfatter rør, ventilasjon, sterkstøm og svakstrøm. Sammen med kontoret i Odda dekker de Nord-Rogaland, Sunnhordland og Hardanger inklusive Kårstø og Karmøy.
Teknisk Bureau ble fra 1 januar 2009 Apply TB, og en del av Apply Group fra 1 oktober 2009. Apply TB har avdelinger i Stavanger, Haugesund, Sunnhordland og Bergen.
Cyaneed

Biografi

Bandet ble startet i 2004 av Reinsnes Moen, Iki og Boland, da under navnet Cyanide. Tana-jenta Ugelvik sluttet seg til i 2006, og overtok jobben som bassist. Bandets første utgivelse ble gjort som trio, men Ugelvik er likevel kreditert i albumheftet. I 2006 fikk bandet nasjonal oppmerksomhet da de lagde tittellåta til Tommy Wirkolas debutfilm Kill Buljo, Dødsmaskin. Cyaneed turnerte deretter landet rundt, og gjorde seg bemerket med sine fengende, norskspråklige låter og sine svært energiske konserter. De har også turnert i Sverige og Russland, og spilte på ulike arenaer i Liverpool i desember 2007. 13. april 2015 skiftet de navn til Biru Baby, fordi Cyaneed hadde "mistet ereksjonen sin". Biru Baby blander norsk, samisk, engelsk og russisk i tekstene.

Utgivelser

Jentene ga i 2006 ut Jeg forstår ikke hva jeg gjør, et album de i intervjuer har omtalt som en demo-samling. I 2007 fulgte EP-en Tiny Terror og i november 2008 slapp de debutalbumet I Rule This Library For Tonight. De to siste utgivelsene ble produsert av svensken Robert Ekholm.
Fjortenprikket marihøne

Utseende

Fjortenprikket marihøne er mellom 4,5 og 6 millimeter lang. Dekkvingene er orangerøde med fjorten hvite flekker.

Levevis

Fjortenprikket marihøne finnes på løvfellende trær. Den foretrekker åpen skog, både på tørre og litt fuktige habitater (leveområder). Som larve lever den som predator (rovdyr), særlig på bladlus.
Overvintringen skjer som voksen (imago), litt nedgravd i det øverste jord eller strølaget.
Møllebakken skole

Organisering

Møllebakken skole er en skole med klasser fra første til tiende klassetrinn. Elevtallet er relativt lavt, (71 elever og 18 lærere i skoleåret 2018/2019). Derfor er skolen fådelt, nærmere bestemt i fem klasser der to og to trinn går sammen. I noen av fagene på ungdomsskolen er klassene likevel alene. Tone Kverndalen er skolens rektor.

Historie

Skolen ble etablert i 1951 under navnet Adventkirken skole. De første 20 årene ble den drevet i en leiegård i Sigurds gate i Bergen sentrum, før skolen ble flyttet til menighetens lokaler på Kronstad i 1975, slik at den ble liggende i tett tilknytning til SDAs kirkebygg. Midt på 1990-tallet skiftet skolen navn til Adventkirkens grunnskole. Dette navnet ble stående fram til 2008, da skolen skiftet navn til Møllebakken skole, begrunnet med skolens beliggenhet ovenfor Møllendal.

Tilknytning

Eier av skolen, SDA, er et kirkesamfunn med fokus på utdanning og helsearbeid over store deler av verden. SDA Norge driver 11 grunnskoler i Lillehammer, Moss, Oslo, Sandefjord, Mjøndalen, Hønefoss, Sauar, Sandnes, Bergen, Trondheim og Tromsø. Ved Hønefoss har SDA også en videregående skole, Tyrifjord videregående skole.
Official Monster Raving Loony Party

Official Monster Raving Loony Party er et britisk parti som ble stiftet i 1963. Partiprogrammet er satirisk ment med mange absurde og ugjennomførbare saker - som forslaget om å innføre en 99-pence mynt for å slippe så mye vekslepenger. På tross av dette har faktisk noen av «kampsakene» blitt innført i britisk lov - som for eksempel egne pass for kjæledyr og døgnåpne puber.
Miami Orange Bowl

Liv etter OL

Etter OL er stadionet blitt brukt som hjemmebane til fotballklubben Miami Hurricanes. Den var også hjemmebanen til NFL-laget Miami Dolphins fra 1966–1986. Arenaen ble revet i 2008.